Tõrva astronoomiaklubi

Tõrva astronoomiaklubi on alates 2018. aasta algusest Valgamaal Tõrva vallas tegutsev ühendus, mis tegeleb astronoomia populariseerimisega. Astronoomiaklubi avaldab oma Facebooki kontol ja kodulehel regulaarselt populaarteaduslikke artikleid, vabavaralisi astrofotosid ja korraldab Tõrva vallas või selle lähistel avalikke teleskoobivaatlusi. 2023. aasta jaanuari seisuga leiab Tõrva Astronoomiaklubi kodulehelt astromaania.ee üle 750 populaarteadusliku eesti keelse artikli, millest valdava enamuse autoriks on klubi asutajaliige, eestvedaja ja hobiastronoom Taavi Niittee.

Klubi juriidiliseks asutajaks on Tõrva vallas teaduse populariseerimisega tegelev MTÜ Tähetipp. Vastavalt astronoomiaklubi põhikirjale on kõik selle korraldatavad üritused ja tegevused osalejatele tasuta ning kõik selle artiklid ja astrofotod on avaldatud vabavaralise litsentsi alusel. Tõrva astronoomiaklubi peamiseks infokanaliks on samanimeline Facebooki lehekülg, mille postitused on dubleeritud blogikeskkonnas Astromaania.ee ja astronoomiaklubi nimelisel Instagrami kontol. Alates 2020. aasta sügisest viib klubi Tõrva vallas läbi astronoomiaringi noortele (alates 2022. aasta sügisest ka täiskasvanutele).

Astronoomiaklubi teeb koostööd Tõrva valla, Eesti Astronoomia Seltsi, Tõrva Avatud Noortekeskuse, Pubi Juudase ja Tõrva Raadioga

Ajalugu 

Klubi sünniks võib lugeda kui 2018. aasta veebruaris kinkis Eesti Teadusagentuur Tõrva astronoomiaklubile Newton-skeemiga 203 mm peegelteleskoobi koos lisadega. Nende kõrval pälvis identse kingituse Viimsi Kool. Kingitusi finantseeris briti teadussaadete juht ja kosmoseteadlane Brian Cox, kes loobus Eesti kosmoseringide kasuks oma Euroopa Liidu Nõukogu Eesti eesistumise raames toimunud tippteaduse konverentsi modereerimise tasust.

2018. aasta novembris rahuldas Valgamaa Omavalitsuste Liidu juhatus Tõrva Astronoomiaklubi Kohaliku Omaalguste Programmi (KOP) II meetme raames esitatud taotluse täiendada klubi tegevusi astrofotograafiaga. Selleks taotles klubi vahendeid peegelkaamera Nikon D5600 ostuks. Taotluse kohaselt kohustus Tõrva Astronoomiaklubi avaldama oma sotsiaalmeediakontodel regulaarselt vabavaralisi astrofotograafilisi kaadreid, mida täiendavad populaarteaduslikud selgitused. Projekti tegevusperioodiks oli 1. jaanuar kuni 1. august 2019.

2018. aasta septembris toimus Tõrva astronoomiaklubi eestvedamisel Tõrva vallas Patkülas Ala-Vilsi talus astronoomiaõhtu. Teine ja kolmas samanimeline üritus toimus samas asukohas 2019. aasta 31. augustil ja 2020. aasta 18. septembril.

Klubi vaatlustehnika  

Loend kehtib 2023. aasta jaanuari seisuga. Toote spetsifikatsioonid on võetud teleskoopide müügi veebilehelt teleskoop.ee.

Tõrva astronoomiaklubi galerii 
Klubi poolt Kohaliku Omaalguste Programmi raames soetatud kaameraga tehtud astrofotod ja nende põhjal valmistatud õppematerjalid avaldab klubi vabavaralise litsentsi (Creative Commons CC0 1.0, kui pole täpsustatud teisiti) alusel. See tähendab, et neid fotosid võib kopeerida, muuta ja avaldada isegi kommertslikel eesmärkidel ilma autori luba küsimata.

Viited

Välislingid
Tõrva astronoomiaklubi Facebooki leht
Tõrva astronoomiaklubi koduleht astromaania.ee
Tõrva hobiastronoom lubab varsti kõigil uue teleskoobiga taevast uurida Lõuna-Eesti Postimees, 5. märts 2018, lk. 4]
Peatselt saab Tõrva vallas vaadelda uhke teleskoobiga kosmost! Tõrva Teataja, 16. märts 2018, lk. 12

Eesti klubid